open-index/open-wikipedia-markdown huggingface dataset:
கேசெக்ரெய்ன் எதிரொளிப்பான்

**கேசெக்ரெய்ன் எதிரொளிப்பான்** என்பது பொதுவாக தொடக்கநிலையில் குழிந்த எதிரொளிப்பானையும் பின்னிலையில் குவிந்த எதிரொளிப்பானையும் ஒருங்கே கொண்ட ஓரமைப்பு. பொதுவாக ஒளியியல் தொலைநோக்கியிலும், அலைக்கம்பத்திலும் பயன்படுத்தப்படுகிறது.

சமச்சீர் கேசெக்ரெய்ன் அமைப்பில் இவ்விரு ஆடிகளும் ஒளியியல் அச்சில் நேர்படுத்தப்பட்டிருக்கும். தொடக்கநிலைக்குழியாடியின் நடுவே துளையொன்று அமைக்கப்பட்டிருக்கிறது. தொலைநோக்கியில், ஒளிக்கற்றையானது கண்ணருகுப்பகுதியை அடைய இத்துளை பயன்படுகிறது. அலைக்கம்பங்களில் மின்காந்தலைகள் ஏற்பானையடைய இத்துளை பயன்படுகிறது. சமச்சீரற்ற கேசெக்ரெய்ன் அமைப்பில் சமதள ஆடிகள்/எதிரொளிப்பான்கள் பயன்படுத்தப்பட்டு அமைப்பிற்கு வெளியே ஒளிக்கற்றை/அலைக்கற்றையானது குவிக்கப்படலாம்.

செம்மையான கேசெக்ரெய்ன் அமைப்பில் தொடக்கநிலை எதிரொளிப்பானாக குழிந்த பரவளைய எதிரொளிப்பானும் பின்னிலை எதிரொளிப்பானாக குவிந்த அதிபரவளைய எதிரொளிப்பானும் பயன்படுகின்றன. செயல்திறனை ஏற்றம் செய்யும்பொருட்டு புதுவித கேசெக்ரயின் அமைப்பில் முன்னிலை எதிரொளிப்பானாக குழிந்த அதிபரவளைய எதிரொளிப்பானானது பயன்படுத்தப்படுகிறது. அல்லது உருவாக்கச் சிக்கலை குறைக்கும் பொருட்டு சில அமைப்புகளில் கோளகமுகப்பு அல்லது நீள்கோளமுகப்பு எதிரொளிப்பான்கள் பயன்படுத்தப்படுகின்றன.

லாரென்ற் கேசெக்ரெய்ன் என்பவரின் இத் தொலைநோக்கி  வடிவமைப்பானது 1672 எப்ரல் 25 அன்று "des sçavans" என்ற ஆய்விதழில் வெளிவந்தது .  இதன் காரணமாகத்தான் இவ்வமைப்பு கேசக்ரெய்ன் வடிவமைப்பு என்றழைக்கப்படுகிறது. குவிந்தபரப்பை பின்னிலையில் பயன்படுத்தும் இதையொத்த வடிவமைப்புகள் எரியாடிகளைப்பற்றி சொல்லும் பொனவெஞ்சுரா கவலியரி இன் 1632 ஆம்-ஆண்டு எழுத்துகளிலும் மரின் மெர்சென்னெ இன் 1636 ஆம்-ஆண்டு எழுத்துகளிலும் உள்ளன. 1662 ஆம் ஆண்டு ஜேம்ஸ் க்ரெகோரி எதிரொளிப்பு தொலைநோக்கியை உருவாக்க முயன்றார், அச்சோதனைகளில் பின்னிலையில் குவியாடியைப் பயன்படுத்தும் கேசெக்ரயின் அமைப்புமிருந்தது.

## மேற்கோள்கள்

பகுப்பு:ஒளியியல் கருவிகள்
அல்-கிந்தி

**அல்-கிந்தி** (ஆங்கிலம்:Al-Kindi), அரபு: أبو يوسف يعقوب بن إسحاق الصبّاح الكندي)‎ என்பவர் முதலாவது இசுலாமிய மெய்யியலாளர் ஆவார். மேலும் இவர் ஒரு அரேபியர் ஆகையால் மெய்யியல் கற்ற *முதல் இசுலாமிய அரேபியர்* எனும் பெருமையும் இவைரையே சாரும். இவை கி.பி. 801 ஆம் ஆண்டு ஈராக்கில் பிறந்தவர். தனது 72 ஆவது வயதில் அதாவது கி.பி. 873 ஆன்டு ஈராக் இல் பாக்தாத்தில் இறந்தவர். அத்துடன் இவர் "அரேபியர்களின் மெய்யியலாளர்" எனவும் அழைக்கப்படுகின்றார். கிந்தாஹ் என்பது இஸ்லாத்துக்கு முந்திய அரபுப் பழங்குடியினப் பெயர் ஒன்றைக் குறிக்கிறது. இவரது பாட்ட்டனாரான அல்-அஷா முகமது நபியின் தோழர்களில் ஒருவர். அல் கிந்தி கிரேக்க சிரிய மொழிகளைக் கற்றார். இம்மொழிகளைக் கற்காது, அன்றைய கிரேக்க விஞ்ஞானத்தையும் மெய்யியலையும் கற்க வழி இல்லை. சிரிய மொழியில் அவர் பல நூல்களை மொழிபெயர்ப்பித்தார். *Enneads* என்ற *புளோட்டினஸ்* நூலின் மொழி பெயர்ப்பை திருத்தி ஒழுங்குபடுத்தினார்.

அல் கிந்தி ஒரு சிறந்த மருத்துவர். அவரது சொந்த நூல் நிலையம் பெரும் நூல் களஞ்சியமாகக் கருதப்பட்டது. அவர் எழுதிய  300 நூல்கள் 17 தலைப்புகளாகக் தொகுக்கப் பட்டிருக்கின்றது.  இவற்றுள் அநேகமானவை அழிந்துவிட்டன. மெய்யியல், அளவியல், இசையியல், வானியல், கணிதவியல், மருத்துவ இயல், இயக்க இயல், உளவியல், அரசியல் முதலிய துறைகளிலேயே அவரின் நூல்கள் அமைந்துள்ளன.

## உசாத்துணை நூல்கள்
*Robert L. Arrington (2001)  *A Companion to the Philosophers*. Oxford: Blackwell. 
*Peter J. King (2004) *One Hundred Philosophers*. New York: Barron's. 
*
*
*Felix Klein-Frank (2001) *Al-Kindi*. In Oliver Leaman & Hossein Nasr. *History of Islamic Philosophy*. London: Routledge.
*Henry Corbin (1993). *History of Islamic Philosophy*. London: Keagan Paul International.

பகுப்பு:801 பிறப்புகள்
பகுப்பு:873 இறப்புகள்
பகுப்பு:இசுலாமிய மெய்யியலாளர்கள்
தனிமங்களின் மோலார் மின்மமாக்கும் ஆற்றல்கள்

தனிமங்களின் மோலார் மின்மமாக்கும் ஆற்றல்களை (*molar ionization energies*) கிலோஜூல்/மோல் (kJ mol−1) அலகுகளில் பின்வரும் அட்டவணை தருகிறது. இது ஒரு மோல் வளிம அணு அல்லது அயன்களின் இலத்திரன்களை வெளியேற்றத் தேவைப்படும் ஆற்றல் ஆகும். இலத்திரன்வோல்ட்டில் (eV) அளக்கப்படும் மின்மமாக்கும் ஆற்றல்களை அறிய தனிமங்களின் மின்மமாக்கும் ஆற்றல்கள் அட்டவணையைப் பாருங்கள்.

முதலாவது மோலார் மின்மமாக்கும் ஆற்றல் நொதும அணு ஒன்றினது ஆகும். முதல் மோலார் மின்மமாக்கும் ஆற்றல் தவிர இரண்டாம், மூன்றாம் போன்ற மோலார் மின்மமாக்கும் ஆற்றல்களும் கண்டறியப்பட்டுள்ளன. வாயு நிலையில் உள்ள ஒரு மோல் நேர்மின் அயனியில் இருந்து X+ மற்றொரு இலத்திரனை நீக்கி X2+ அயனியை உருவாக்குவதற்கு தேவைப்படும் ஆற்றல் இரண்டாம் மோலார் மின்மமாக்கும் ஆற்றல் எனப்படும். அதாவது,

:::X++ ஆற்றல் →  X2+ + e-

இதேபோல் ஒரு மோல் X2+ நேர்மின் அயனியிலிருந்து மற்றொரு இலத்திரனை நீக்கி X3+ அயனியை பெறுவதற்கு தேவைப்படும் ஆற்றல் மூன்றாம் மோலார் மின்மமாக்கும் ஆற்றல் எனப்படும்.

:::X2++ ஆற்றல் →  X3+ + e-

இதேபோல் மற்ற உயர் அயனியாக்கும் ஆற்றல்களையும் வரையறுக்க இயலும். ஒவ்வொரு ஆற்றலும் முன்னர் உள்ள அயனியாக்கும் ஆற்றலைவிட அதிகமாக இருக்கும். ஏனெனில், அந்த அயனியில் உள்ள மொத்த நேர்மின் சுமைக்கு எதிராக இலத்திரன் நீக்கப்படுகிறது.

இலத்திரன்-வோல்ட்டில் (eV) அளக்கப்படும் மின்மமாக்கும் ஆற்றல்களை அறிய தனிமங்களின் மின்மமாக்கும் ஆற்றல்கள் (தரவு) அட்டவணையைப் பார்க்கவும். ருதர்போர்டியத்துற்குப் பின்னரான தனிமங்களின் ஆற்றல்கள் ஊக அடிப்படையிலானவை.

## 1வது&ndash;10வது

## 11வது&ndash;20வது

## 21வது&ndash;30வது

## உசாத்துணைகள்
* (for predictions)
*
* (for predictions)

பகுப்பு:தனிமங்களின் இயல்புகள்
அரிசி வாளி அறைகூவல்

**அரிசி வாளி அறைகூவல்** (Rice Bucket challenge) என்பது விழிப்புணர்வு ஏற்படுத்துவதற்கான அறைகூவல் ஆகும். இதை இந்தியாவைச் சேர்ந்த ஊடகவியலாளர் ஒருவர் ஐஸ் வாளி அறைகூவலுக்கு மாற்றாக தொடங்கினார்.

## நோக்கம்
இந்தியாவில் ஒரு வேளை உணவுக்கும் வழியில்லாத ஏழை மக்களின் பசி நோயைப் போக்கும் விதமாக ஐதராபாத்தைச் சேர்ந்த மஞ்சுலதா கலாநிதி என்பவர் 24 ஆகஸ்டு 2014 அன்று தொடங்கி வைத்தார். வழங்கும் சக்தி படைத்த யாராயினும், வசதி இல்லாத ஏழை ஒருவருக்கு, ஒரு வாளி அரிசி கொடுக்க வேண்டும் என்பதே இவ்வறைகூவலின் நோக்கம்.

இதன் வாயிலாக ஆயிரக்கணக்கான கொடையாளர்கள் இலட்சக்கணக்கான ஏழை மக்களின் பசியைப் போக்க உதவுகின்றனர் 

## மேற்கோள்கள்

## வெளி இணைப்புகள்
* அரிசி வாளி அறைகூவலுக்கு தயாரா? 
* 'ரைஸ் பக்கெட்' சேலஞ்சை உருவாக்கியவருக்கு ஐ.நா விருது

## இதனையும் காண்க
* ஐஸ் வாளி சவால்

பகுப்பு:விழிப்புணர்வு நிகழ்ச்சிகள்
வேளானி

வேளானி என்பது வேளாண் ஏரி என்பதின் மருவூச் சொல் ஆகும். தமிழ் நாட்டின் சிவகங்கைக்கு அருகில் உள்ள மானாமதுரையிலிருந்து 8 கல் தொலைவில் உள்ளது. சிவகங்கை மாவட்டத்தில் மக்கள் தொகை நெருக்கம் குறைவான சிற்றூர் **வேளானி** யாகும். 

இந்த ஊரின் அருகில் கிட்டத்தட்ட 2 கல் தொலைவிற்கு வேறு எந்த ஊரும் இல்லை. ஆதலால் இந்தச் சிற்றூர் மிக அமைதியான குடியிருப்பு ஆகும். வேளானியில் வடக்குக் குடியிருப்பு, தெற்குக் குடியிருப்பு என இரண்டு குடியிப்புகள் உண்டு. இரண்டு குடியிருப்பின் நடுவிலும் வயல்வெளிகள் உள்ளன. இந்த இரண்டு குடியிருப்புக்களையும் இணைக்க ஊரின் கிழக்கில் ஒரு மண் சாலை உள்ளது.

ஊரின் எல்லையில் கிழக்குப் பக்கம் மருதங்கநல்லூர் என்ற ஊரும், வடக்கில் கீழப்பிடாவூர் என்ற ஊரும், மேற்கில் சீகன் குளம் என்ற ஊரும், தெற்கில் நெடுந்தொலைவிற்கு அப்பால் கிட்டத்தட்ட 5 கல் தொலைவில் மேலநெட்டூர் என்ற ஊரும் உள்ளது. 

மானாமதுரையை இணைப்பதற்கு ஊரின் வடபுறத்திலிருந்து ஒரு தார்ச்சாலை செல்கிறது. இந்த ஊர் மக்களின் முதன்மைத் தொழில் வேளாண் தொழில் ஆகும். அதனின் துணைத்தொழில் ஆடுமாடு மேய்த்தல் ஆகும். இந்தச் சிற்றூரில் பனைமரக் காடு உள்ளது. பாசன ஏரியின் கரை நெடுகிலும் ஆலமரங்கள் நிறைந்து காணப்படும். அதனின் நிழலில் ஆடு மாடுகளும் அதன் மேய்ப்பர்களான மனிதர்களும் வெயிலின் தாக்கத்தைப் போக்கிக் கொள்வார்கள். ஏரியின் உட்புறத்தில் கருவேல மரங்கள் அடர்ந்து காணப்படும். அம்மரத்தின் இருப்பே ஆடு மாடுகளுக்கு மேய்ச்சல் தளங்களாக இருக்கிறது.  

**<u>கோயில்கள்</u>**

கிராமத்தின் தெய்வமாக ’’காட்டுக்கருப்பையா’’ என்ற ஐயனார் கோயிலும், அவருக்கு துணையாக "நொண்டிச்சோணை"யும் இன்னும் சிலரும் இருக்கின்றனர். 

ஊரின் மேற்கு எல்லையில் மிக சக்தி வாய்ந்த ’’கருங்கல் முனி’’ என்ற முனியய்யா கோயிலும் உள்ளது. இதன் வழியே திருமணமாகி செல்பவர்கள், கர்ப்பிணிப் பெண்களை அழைத்து செல்பவர்கள் தேங்காய் உடைத்து விட்டே செல்ல வேண்டும். அதுவே எழுதப்பாத விதியாக சுற்றுக்வட்டாரக் கிராம மக்கள் கடைப்பிடித்து வருகின்றனர்.

கிராமத்தின் ஊரணிக்கரையில் ’’கற்பகவினாயகர்’’ என்னும் பிள்ளையார் கோயில் உள்ளது. அதன் எதிரே மிக அருமையான நீரூற்று கொண்ட ஆழ்குழாய் கிணறும் உள்ளது. இது ஜீவ ஊற்றாக இருந்து வேளானி கிராமமக்களின் நீர்த்தேவையை நிறைவு செய்து வருகிறது. 

வேலுக்கோனார் இந்திரா தம்பதிகளின் பெண்மரபு வழி கோயிலான “ராக்கச்சி அம்மன்” கோயில் ஒன்றும் உள்ளது.  

**<u>நீர் நிலைகள்</u>**

ஒரு பெரிய கண்மாய் அதன் கரை நெடுகிலும் ஆலமரங்கள் (ஒரு காலத்தில் மிக அடர்த்தியான பெரும் மரங்கள் இருந்தன) ஆங்காங்கே இருக்கும். இந்தக் கண்மாய் கரையின் மேல் தான் கிராமத்தின் தெய்வமான காட்டுக் கருப்பையா அமர்ந்து அருள் பாலித்திக் கொண்டிருக்கிறார். 

தெற்கு குடியிருப்பின் அருகில் ஊரணி உள்ளது. மழைக்காலங்களில் மட்டும் நீர் நிறைந்து இருக்கும் வெய்யில் காலங்களில் வரண்டோ அல்லது நீர் சுருங்கியோ காணப்படும்.

## சான்றுகள்

பகுப்பு:சிவகங்கை மாவட்டத்திலுள்ள கிராமங்கள்
பூம்புகார் விருது

**பூம்புகார் விருது** அல்லது **பூம்புகார் மாநில விருது** என்பது தமிழ்நாட்டைச் சேர்ந்த கைவினைப் பொருள்களைத் தயாரிக்கும் கை வினைஞர்களை ஊக்குவிக்கும் வகையில், ஆண்டு தோறும் வழங்கப்படும் தமிழக அரசின் விருதாகும். 2002 ஆம் ஆண்டு முதல் இவ்விருதுக்கு ’மாநில விருது’ என்ற தரம் அளிக்கப்பட்டது. இவ்விருதுக்கு 16 விதமான கைத்திறன் தொழில் செய்யும், 65 வயதுக்கு மேற்பட்ட பத்து சிறந்த கை வினைஞர்களைத் தேர்ந்தெடுத்து, தலா 50 ஆயிரம் ரூபாய் ரொக்கம், 4 கிராம் எடையுள்ள தங்கப்பதக்கம், தாமிரப்பத்திரம் மற்றும் சான்றிதழ் ஆகியவை வழங்கப்படும்

## விருதுக்குரிய கைத்திறன் தொழில்கள்
பஞ்சலோக சிற்பங்கள், பித்தளை விளக்குகள் மற்றும் பித்தளை கலைப்பொருள்கள், தஞ்சாவூர் ஓவியங்கள், தஞ்சாவூர் கலைத்தட்டுகள், மரச் சிற்பங்கள், கற்சிற்பங்கள், சுடுகளிமண், கலம்காரி, பத்திக், அப்ளிக் துணி ஓவியங்கள், காகிதக் கூழ் பொம்மைகள், பாய் நெசவு, மூங்கில் மற்றும் பனை ஓலைப் பொருள்கள், நெட்டி வேலை, நார்ப் பொருள்கள், கோவில் நகைகள், சித்திரத் தையல் வேலை மற்றும் இதர கைவினைப் பொருள்கள்.

## மேற்கோள்கள்

## வெளியிணைப்புகள்
*பூம்புகார் மாநில விருது விண்ணப்பப் படிவமும் விதிமுறைகளும்

பகுப்பு:தமிழ்நாடு அரசு விருதுகள்
அபதனி மொழி

**அபதனி மொழி** என்பது திபெத்திய-பர்மிய மொழி வகையில் ஒரு சிறிய மொழி வகையாகும். அருகிவரும் பேச்சு வழக்கு மொழிகளுள் இதுவும் ஒன்றாகும். இம்மொழி தரமானதுமான நிலையானதுமான எழுத்து வழக்கைக் கொண்டிருக்கவில்லை. அபதனி மக்களிடையே எவ்வகையான மொழி வடிவத்தைப் ப்யன்படுத்துவது எனும் விவாதம் நடைபெற்றுக்கொண்டே இருக்கின்றது.

## மேற்கோள்கள்

பகுப்பு:இந்திய மொழிகள்
பகுப்பு:அழிந்துவரும் இந்திய மொழிகள்
அசியெண்டா டிராஸ்போர்ட்டி மிலானெசி

**அசியெண்டா டிராஸ்போர்ட்டி மிலானெசி** என்பது போக்குவரத்துக்கான பொதுத்துறை நிறுவனமாகும். இது இத்தாலியின் மிலன் நகரத்திலும், அதன் சுற்றுப்புறத்திலும் போக்குவரத்து வாகனங்களை இயக்குகிறது. இது 17 டிராம் வழித்தடங்களையும், 64 நகர்ப்புற பேருந்து வழித்தடங்களையும், 4 டிராலி வகை பேருந்து வழித்தடங்களையும், புறநகருக்கு இடையிலான 55 பேருந்து வழித்தடங்களையும், 5 சுரங்க வழித்தடங்களையும் இயக்குகிறது. இந்த கழகத்தின் வாகனங்களில் 2010-ஆம் ஆண்டில் மட்டும் 96.8 கோடி மக்கள் பயணித்துள்ளனர்.

இது சிற்றுந்துகளையும், மிதிவண்டிகளையும் இயக்குகிறது.

## சான்றுகள்

பகுப்பு:இத்தாலியில் போக்குவரத்து
பகுப்பு:மிலன்
எ கன்சைஸ் என்சைக்ளோபீடியா ஆஃப் ஹிந்துயிசம்

**எ கன்சைஸ் என்சைக்ளோபீடியா ஆஃப் ஹிந்துயிசம்** (A Concise Encyclopedia of Hinduism) என்னும் ஆங்கில நூல் இந்து மதத்தைப் பற்றிய பல தகவல்களைக் கொண்டது. இந்நூலை ராமகிருஷ்ண மடத்தினர் வெளியிட்டனர். இந்த நூலை சுவாமி ஹர்ஷானந்தா எழுதினார். இந்நூல் மூன்று பகுதிகளைக் கொண்டது. இந்நூலை இந்தியாவின் முன்னாள் குடியரசுத் தலைவரான ஏ. பி. ஜே. அப்துல் கலாம் வெளியிட்டார்.  இந்து மதக் கோயில்கள், ஆன்மிக குருக்கள், ஜோதிடம் என பல தகவல்களின் தொகுப்பு நூல். இந்து மதத்துடன் தொடர்புடைய புத்தம், சமணம், சீக்கியம் ஆகிய மதத் தகவல்களும் சுருக்கமாகத் தரப்பட்டுள்ளன 

## மேற்கோள்கள்

பகுப்பு:இராமகிருஷ்ண மட நூல்கள்
பகுப்பு:இந்து சமய நூல்கள்
பகுப்பு:ஆங்கில நூல்கள்
செப்டம்பர் 2014

**செப்டம்பர் 2014** (*September 2014*), 2014 ஆம் ஆண்டின் ஒன்பதாவது மாதமாகும். இம்மாதம் ஒரு திங்கட்கிழமையில் துவங்கி 30 நாட்களின் பின்னர் செவ்வாய்க்கிழமையில் முடிவடைந்தது. தமிழ் நாட்காட்டியின் படி புரட்டாதி மாதம் செப்டம்பர் 17, புதன்கிழமை தொடங்கி, அக்டோபர் 17 வெள்ளிக்கிழமையில் முடிவடைந்தது. இசுலாமிய நாட்காட்டியின்படி கிஞ்சுரா 1435 ஆம் ஆண்டின் துல்கஃதா மாதம் செப்டம்பர் 25 வியாழக்கிழமை முடிவடைந்தது.

## நிகழ்வுகள்

## இறப்புகள்
*செப்டம்பர் 1 - பாலா தம்பு, இலங்கை இடதுசாரித் தொழிற்சங்கவாதி (பி. 1922)
*செப்டம்பர் 2 - நோமன் கோர்டன், தென்னாப்பிரிக்கத் துடுப்பாளர் (பி. 1911)
*செப்டம்பர் 3 - ஏ. பி. வெங்கடேசுவரன், இந்திய முன்னாள் வெளியுறவுச் செயலர் (பி. 1930)
*செப்டம்பர் 7 - சு. கிருஷ்ணமூர்த்தி, தமிழக எழுத்தாளர் (பி. 1929)
*செப்டம்பர் 19 - உ. ஸ்ரீநிவாஸ், மேண்டலின் இசைக் கலைஞர் (பி. 1969)
*செப்டம்பர் 29 - வாரன் அண்டர்சன், யூனியன் கார்பைட் நிறுவனத்தின் முன்னாள் தலைவர் (பி. 1921)

## சிறப்பு நாட்கள்
* செப்டம்பர் 1 - 7 - ஊட்டச்சத்து வாரம் (இந்தியா)
* செப்டம்பர் 2 - உலக தேங்காய் நாள்
* செப்டம்பர் 2 - குலச்சிறை நாயனார் குருபூசை
* செப்டம்பர் 3 - குங்கிலியக்கலய நாயனார் குருபூசை
* செப்டம்பர் 3 - கேதார கௌரி விரதம்
* செப்டம்பர் 4 - உலக சாக்லெட் நாள்
* செப்டம்பர் 5- ஆசிரியர் நாள் (இந்தியா)
* செப்டம்பர் 6 - ஓணம் பண்டிகை
* செப்டம்பர் 8 - உலக எழுத்தறிவு நாள்
* செப்டம்பர் 8 - தேவமாதா பிறந்தநாள்
* செப்டம்பர் 13 - உலக முதலுதவி நாள்
* செப்டம்பர் 18 - உலக அறிவாளர் நாள்
* செப்டம்பர் 21 - பன்னாட்டு கடல்சார் நாள்
* செப்டம்பர் 25 - நவராத்திரி நோன்பு ஆரம்பம்
* செப்டம்பர் 26 - பன்னாட்டு அணு ஆயுதங்கள் ஒழிப்பு நாள்
* செப்டம்பர் 27 - உலக சுற்றுலா நாள்
* செப்டம்பர் 28 - காது கேளாதோர் நாள்
* செப்டம்பர் 28 - ரேபிஸ் விழிப்புணர்வு நாள்
* செப்டம்பர் 29 - உலக இதய நாள்

----

## மேற்கோள்கள்

பகுப்பு:2014
ரூசோ சகோதரர்கள்

**அந்தோணி ரூசோ, ஜோ ரூசோ** ஆகிய இருவரும் சகோதரர்கள். இருவரும் அமெரிக்காவைச் சேர்ந்தவர்கள். இவர்கள் இருவரும் திரைப்பட இயக்குநர், தயாரிப்பாளர், நடிகர்,  பதிப்பாசிரியர், திரைக்கதையாசிரியர் ஆகிய பணிகளை மேற்கொண்டுள்ளனர்.  இவர்கள் கேப்டன் அமெரிக்கா: த வின்றர் சோல்யர் போன்ற பல திரைப்படங்களைத் தயாரித்தும் இயக்கியும் உள்ளனர்.

## மேற்கோள்கள்
# 

## வெளி இணைப்புகள்
* 
* 

பகுப்பு:1970 பிறப்புகள்
பகுப்பு:1971 பிறப்புகள்
பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
பகுப்பு:தொலைக்காட்சி இயக்குநர்கள்
பகுப்பு:தொலைக்காட்சி தயாரிப்பாளர்கள்
நிக் காஸ்சவேட்ஸ்

**நிக் காஸ்சவேட்ஸ்** () (பிறப்பு: மே 21, 1959) இவர் ஒரு அமெரிக்க நாட்டு திரைப்பட இயக்குநர், நடிகர் மற்றும் திரைக்கதையாசிரியர் ஆவார். இவர் தி அதர் வுமன் போன்ற திரைப்படங்களை இயக்கியுள்ளார்.

## வெளி இணைப்புகள்
*
*Interview with UGO.com 

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:அமெரிக்கத் திரைப்பட இயக்குநர்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:இருபதாம் நூற்றாண்டு அமெரிக்க ஆண் நடிகர்கள்
பகுப்பு:இருபத்தொராம் நூற்றாண்டு அமெரிக்க ஆண் நடிகர்கள்
பகுப்பு:அமெரிக்க ஆண் திரைப்பட நடிகர்கள்
உசா மேத்தா

**உசா மேத்தா** (*Usha Mehta*, மார்ச்சு 25, 1920-ஆகத்து 11, 2000) இந்திய விடுதலைப் போராட்டத்தில் கலந்து கொண்ட பெண்மணி ஆவார். வெள்ளையனே வெளியேறு இயக்கக் காலகட்டத்தின் போது இரகசிய வானொலியை நிறுவி விடுதலைப் போராட்டம் பற்றிய செய்திகளையும் இந்தியத் தலைவர்களைப் பற்றிய செய்திகளையும் ஒலி பரப்பினார்.

## பிறப்பும் படிப்பும்

உசா மேத்தா குசராத்து மாநிலத்தில்  சூரத் மாவட்டத்தில் சரசு என்னும் ஊரில் பிறந்தார். இவருடைய தந்தை ஒரு நீதிபதி ஆவார். உசா மேத்தா மும்பையில்  உள்ள வில்சன் கல்லூரியில் இளங்கலை தத்துவக் கல்வியியலில்  முதல் வகுப்பில் தேர்ச்சிப் பெற்றார். சட்டம் படிப்பதற்காகச்  சட்டக் கல்லூரியில் சேர்ந்தார். பிற்காலத்தில் ஆய்வுப் பட்டம் பெற்று பேராசிரியாகப் பணி புரிந்தார்.

## விடுதலைப் போராட்டப் பணிகள்
* பள்ளியில் பயிலும்போதே அகமதாபாத்தில் மகாத்மா காந்தியைச் சந்தித்தார். காந்திய நெறியில் நாட்டம் கொண்டார். காந்தி தலைமையில் நடந்த விடுதலைப் போராட்டங்களில் கலந்து கொண்டார். 
* 8 அகவைச் சிறுமியாக இருந்தபோதே சைமன் குழுவிற்கு எதிராகக் குரல் எழுப்பினார். 
* கள்ளுக்கடை மறியலில் கலந்து கொண்டார்.
* தம் வாணாள் முழுவதும் கதர்ப்  புடைவை மட்டுமே உடுத்தி வந்தார்.
* 1942 இல் கவாலியா டாங்க் மைதானத்தில் காங்கிரசுக் கொடியை ஏற்றினார்.

## இரகசிய வானொலி

வெள்ளையனே வெளியேறு இயக்கத்துக்கு ஆதரவு திரட்டவும் போராட்டம் தொடர்பான செய்திகளை மக்களுக்குத் தெரிவிக்கவும் காங்கிரசு ரேடியோ அல்லது இரகசிய ரேடியோவை உசா மேத்தா தொடங்கினார். இதனால் வெள்ளை அரசின் உளவுத் துறையும் காவல் துறையும் உசா மேத்தாவைக் கண்காணித்தது. எரவாடாச் சிறையில் அடைக்கப்பட்டு கடுமையான துன்பத்திற்கு ஆளானார். இதனால் இரகசிய வானொலி மூன்று மாதகாலம் மட்டுமே இயங்கியது. அவரைச் சிறையில் அடைத்த பிரிட்டிசு அதிகாரிகள் உசா மேத்தாவுடன் போராடிய  தோழர்களின் விவரங்களைத் தெரிவிக்கக் கட்டாயப் படுத்தினர். ஆனால் உசா மேத்தா அவர்களைக் காட்டிக் கொடுக்கவில்லை. இறுதியாக 1946 ஆம் ஆண்டில் அரசு அவரை விடுதலை செய்தது.

## விருது
1998 இல் உசா மேத்தாவின் தொண்டுகளைக் கௌரவித்துப்  இந்திய அரசால், பத்ம விபூசன் விருது வழங்கப்பட்டது.

## மேற்கோள்கள்

பகுப்பு:இந்திய விடுதலைப் போராட்ட வீரர்கள்
பகுப்பு:1920 பிறப்புகள்
பகுப்பு:2000 இறப்புகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:காந்தியவாதிகள்
ஆசிரியர் நாள் (இந்தியா)

**ஆசிரியர் நாள்** (Teachers Day) இந்தியாவில் ஒவ்வொரு ஆண்டும் செப்டம்பர் 5 ஆம் நாளன்று கொண்டாடப்பட்டு வருகிறது. ஆசிரியராகப் பணியைத் தொடங்கி இந்தியாவின் குடியரசுத் தலைவராக உயர்ந்த சர்வபள்ளி இராதாகிருஷ்ணனின் நினைவாக அவரது பிறந்த நாளன்று இந் நாள் கொண்டாடப்படுகிறது.  

## மேற்கோள்கள்

## வெளி இணைப்புகள்
* ஆசிரியர் தினம்: "பிரதமரின் உரையைக் கேட்க பள்ளிக்கு வர வேண்டிய கட்டாயம் இல்லை"

பகுப்பு:இந்தியாவின் சிறப்பு நாட்கள்
தமிழ்நாடு அதீத வட்டிவசூல் தடைச் சட்டம் (2003)

**தமிழ்நாடு அதீத வட்டிவசூல் தடைச் சட்டம் (2003)** மிக அதிக வட்டி வசூலிப்பதை தடை செய்வதற்காக 2003 ஆம் ஆண்டு நவம்பர் மாதம் 14ஆம் தேதி ஆளுநரின் ஆணைக்கிணங்க வெளியிடப்பட்டது. இது ஜூன் மாதம் 9ஆம் தேதியிலிருந்து அமுலுக்கு வந்தது.

தமிழகத்தில் 2003-ல் கந்து வட்டி] தடைச் சட்டம் கொண்டு வரப்பட்டது. கடன் கொடுத்தவர்கள், கடனை திரும்ப வசூலிக்க ஆட்களை கொண்டு அப்பாவிகள் மீது நடத்தப்படும் கராரான கீழ் தர  நடவடிக்கையால் ஏராளமானோர் தற்கொலை செய்து கொண்டுள்ளனர்.இது போன்ற நிலையை தடுக்கவே இந்த சட்டம் கொண்டு வரப்பட்டது.

## சட்டம்
* வருடத்திற்கு 18 சதவீதத்திற்கு மேல் கந்துவட்டி வசூலிப்பவர்கள் மீது தடை, அதிகபட்ச தண்டனையாக மூன்று ஆண்டுகள் கடுங்காவல் சிறை  மற்றும்  ரூ 30,000 அபராதம் பரிந்துரைக்கலாம்.

* இந்த அவசர சட்டத்தின் கீழ், போலீசார் "மணிநேர வட்டி","கந்து  வட்டி", "மீட்டர் வட்டி" மற்றும் "தண்டல்" போன்ற ஆடம்பரமான பெயர்களில் தினமும் வட்டி மற்றும் அபராத வட்டி வசூலிக்கும் வட்டிக்காரர்களுக்கு எதிரான புகார்களை கருத்தில் எடுக்க அதிகாரம் கொடுக்கப்பட்டுள்ளது.

## மேற்கோள்கள்


பகுப்பு:தமிழ்நாட்டில் சட்டம்
பகுப்பு:தமிழக அரசின் சட்டங்கள்
நோம் முர்றோ

**நோம் முர்றோ** () (பிறப்பு: ஆகஸ்ட் 16, 1961) இவர் ஒரு இஸ்ரேலிய நாட்டு திரைப்பட இயக்குநர் மற்றும் தயாரிப்பாளர் ஆவார். இவர் ஸ்மார்ட் பீபிள், 300: ரைஸ் ஒப் அன் எம்பையர் போன்ற திரைப்படங்களை இயக்கியுள்ளார்.

## திரைப்படங்கள்

## மேற்கோள்கள்
# 

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
ஸ்டோர்ட் பீட்டி

**ஸ்டோர்ட் பீட்டி** இவர் ஒரு ஆஸ்திரேலியா நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் ஐ, பிராங்கென்ஸ்டைன் போன்ற திரைப்படங்களை இயக்கியுள்ளார்.

## மேற்கோள்கள்

## வெளி இணைப்புகள்
*Stuart Beattie judged The Film of the Month competition in March 2009 on the independent filmmakers networking site Shooting People. 
* Interview With Stuart Beattie | The Rip It Up Music Website 

பகுப்பு:1972 பிறப்புகள்
பகுப்பு:வாழும் மக்கள்
பகுப்பு:ஆத்திரேலியத் திரைப்பட இயக்குநர்கள்
பகுப்பு:ஆஸ்திரேலியத் திரைக்கதை எழுத்தாளர்கள்
கேவின் ஹூட்

**கேவின் ஹூட்** () (பிறப்பு: 12 மே 1963) இவர் ஒரு தென் ஆப்பிரிக்க நாட்டு திரைப்பட இயக்குநர், நடிகர் மற்றும் திரைக்கதையாசிரியர் ஆவார். இவர் வோல்வரின், எண்டர்ஸ் கேம் போன்ற திரைப்படங்களை இயக்கியுள்ளார்.

## வெளி இணைப்புகள்
* 

பகுப்பு:திரைப்பட இயக்குநர்கள்
பகுப்பு:வாழும் மக்கள்
பகுப்பு:1963 பிறப்புகள்
லோங்டிங் மாவட்டம்

**லோங்டிங்** (Longding) அருணாசலப் பிரதேசத்தில் அமைந்த்துள்ள 17 மாவட்டங்களிலும் ஒன்றாகும். இதுவே அருணாச்சலப் பிரதேசத்தில் அண்மையில் உருவாக்கப்பட்ட மாவட்டம் ஆகும். திரப் மாவட்டத்தின் தென் பகுதியில் இருந்து பிரிந்த பின்னரே இது மாவட்டம் ஆகியது. இதன் கிழக்கெல்லைப் பிரதேசமே மியான்மார் ஆகும். இதன் தெற்கு, மேற்கு எல்லைகளாக நாகாலாந்து அமைந்துள்ளது அத்துடன் இது பிரிந்து வந்த திரப் மாவட்டமே இதன் வடக்கெல்லை ஆகும்.இதன் தலைமையிடம் லோங்டிங் நகரம் ஆகும்.

## வரலாறு
வரலாற்று ரீதியாக வஞ்சோ மக்களே (Wancho people) இங்கு குடிபெயர்ந்து வாழ்ந்து வந்துள்ளனர். அவர்கள் நாகா மக்களைப் போன்றவர்கள் அல்லது அவர்களுக்கு ஒப்பானவர்கள். படுக்கை தயாரித்தல், துப்பாக்கி தயாரித்தல், மர வேலைப்பாடுகள் போன்றவற்றில் இவர்கள் கைதேர்ந்தவர்கள். அருணாசலப் பிரதேசத்தில் பின்தங்கிய மாவட்டங்களில் இதுவும் ஒன்றாகும்.

## பிரிவுகள்
லோங்டிங் மாவட்டத்தில் ஆறு உட்பிரிவுகள் உள்ளன: லோங்டிங், கனுபரி, பொங்சோ, வக்கா, புமா, லோனா.

## மேற்கோள்கள்

பகுப்பு:லோங்டிங் மாவட்டம்
பகுப்பு:அருணாசலப் பிரதேச மாவட்டங்கள்
தா. இராமலிங்கம் (அரசியல்வாதி)

**தாமோதரம்பிள்ளை இராமலிங்கம்** (*Thamodarampillai Ramalingam*,  1905 - ) இலங்கைத் தமிழ் வழக்கறிஞரும், அரசியல்வாதியும், முன்னாள் நாடாளுமன்ற உறுப்பினரும் ஆவார்.

## ஆரம்ப வாழ்க்கை
இராமலிங்கம் 1905 ஆம் ஆண்டளவில் இலங்கையின் வடக்கே உடுப்பிட்டி என்ற ஊரில், வழக்கறிஞர் ஆர். தாமோதரம்பிள்ளை என்பவருக்குப் பிறந்தார். உடுப்பிட்டி அமெரிக்கன் மிசன் கல்லூரியில் கல்வி கற்ற இவர், இலங்கைப் பல்கலைக்கழகக் கல்லூரில் சேர்ந்து அறிவியலில் பட்டம் பெற்றார்.

இவர் கரணவாய் வடக்கைச் சேர்ந்த மீனாட்சிபிள்ளை என்பவரைத் திருமணம் புரிந்தார். இவர்களுக்கு ஐந்து ஆண்களும், மூன்று பெண்களுமாக எட்டுப் பிள்ளைகள் உள்ளனர்.

## பணி
பல்கலைக்கழகப் பட்டம் பெற்ற பின்னர் சட்டம் பயின்று, வட இலங்கையில் வழக்கறிஞராகப் பணியாற்றினார். பின்னர் நீதித்துறை நடுவராகப் பணியாற்றினார்.

## அரசியலில்
அகில இலங்கைத் தமிழ்க் காங்கிரஸ் கட்சியில் சேர்ந்த இராமலிங்கம், அக்கட்சியின் சார்பில் 1947 நாடாளுமன்றத் தேர்தலில் பருத்தித்துறை தேர்தல் தொகுதியில் போட்டியிட்டு வெற்றி பெற்று நாடாளுமன்றம் சென்றார். 1952 தேர்தலிலும் போட்டியிட்டு வெற்றி பெற்றார்.

## மேற்கோள்கள்

பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள்
பகுப்பு:இலங்கையின் 1வது நாடாளுமன்ற உறுப்பினர்கள்
பகுப்பு:இலங்கையின் 2வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கைத் தமிழ் வழக்கறிஞர்கள்
பகுப்பு:இலங்கைத் தமிழ் அரசியல்வாதிகள்
பகுப்பு:1904 பிறப்புகள்
பகுப்பு:இருபதாம் நூற்றாண்டு இலங்கை அரசியல்வாதிகள்
பொம்டிலா

**பொம்டிலா** (*Bomdila*) இந்தியாவின் அருணாச்சலப் பிரதேச மாநிலம் மேற்கு காமெங் மாவட்டத்தின் தலைமையகம் ஆகும்.

## புவியியல்
பொம்டிலாவின் அமைவிடம்  ஆகும். இது சராசரியாக கடல் மட்டத்திலிருந்து 2217 மீற்றர் உயரத்தில் அதாவது 7273 அடி உயரத்தில் அமைந்துள்ளது.

## மக்கள் வகைப்பாடு
2001 ஆம் ஆண்டில் மக்கள் தொகை கணக்கெடுப்பின்படி  பொம்டிலாவின் சனத்தொகை 6685 ஆகும். இதில் ஆண்களின் சனத்தொகை 54% உம் பெண்களின் சனத்தொகை 46% உம் ஆகும். பொம்டிலாவின் எழுத்தறிவு விகிதம் 69% ஆகும்; இவ்விகிதம் தேசிய கல்வியறிவான 59.5% இலும் பார்க்க கூடியதாகும். இதில் ஆண்களின் எழுத்தறிவு விகிதம்  75% உம் ஆண்களின் எழுத்தறிவு விகிதம் 63% உம் ஆகும். 13% ஆனோர் 6 வயதிற்கு உட்பட்டவர்கள்.

## மேற்கோள்கள்

பகுப்பு:மேற்கு காமெங் மாவட்டம்
பலாங்கொடை

**பலாங்கொடை** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள நகரசபை ஆகும். இது மாவட்ட தலைநகரான இரத்தினபுரிக்கு கிழக்குத் திசையில் 60 கி.மீ. தூரத்தில் அமைந்துள்ளது. இந்நகரமானது கொழும்பையும், கிழக்கு மாகாணத்தின் கல்முனையையும் இணைக்கும் ஏ4 பெருந்தெருவில் 160 கி.மீ. தூரத்தில் காணப்படுகிறது.

## புவியியலும் காலநிலையும்
இது இலங்கையின் புவியியல் பிரிவான மத்திய மலை நாட்டில் அமைந்துள்ளது. கடல் மட்டத்துக்கு மேல் சுமார் 750 மீற்றர்  உயரத்தில் காணப்படுகிறது. இங்கு ஆண்டு சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேல் பருவக்காற்றின் மூலம் கிடைக்கிறது, 2000-2500 மி.மீ. ஆண்டு சராசரி மழைவீழ்ச்சியை பெறுகின்றது. 

## மக்கள்
இது சிங்கள மக்களை பெரும்பான்மையாக கொண்ட நகரமாகும். இங்கு 2001ஆம் ஆண்டு சனத்தொகை கணிப்பீட்டின் படி  11,397 மக்கள் வாழ்கின்றார்கள். இன அடிப்படையிலான சனத்தொகைப் பரம்பல் பின்வருமாறு:

சமய அடிப்படையிலான சனத்தொகைப் பரம்பல் வருமாறு:
 

## குறிப்புகள்


## உசாத்துணைகள்
* இலங்கை புள்ளிவிபரவியல் திணைக்களம் - பகுதி 1
* இலங்கை புள்ளிவிபரவியல் திணைக்களம் - பகுதி 2

பகுப்பு:இரத்தினபுரி மாவட்டத்தில் உள்ள ஊர்களும், நகரங்களும்

## இவற்றையும் பார்க்கவும்
*பலாங்கொடை மனிதன்

பகுப்பு:சபரகமுவா மாகாணம், இலங்கை
கார்ல் ரின்ஸ்ச்

**கார்ல் ரின்ஸ்ச்** (*Carl Rinsch*) ஐக்கிய இராச்சிய நாட்டு திரைப்பட இயக்குநர், நடிகர், தொழிலதிபர் மற்றும் திரைக்கதையாசிரியர் ஆவார். இவர் 47 ரோனின் என்ற திரைப்படத்தை இயக்கியுள்ளார்.

## வெளி இணைப்புகள்
* 

பகுப்பு:வாழும் மக்கள்
பகுப்பு:தொழிலதிபர்கள்
பகுப்பு:திரைப்பட இயக்குநர்கள்
ஜாமே காலெட்-செர்ரா

**ஜாமே காலெட்-செர்ரா** () (பிறப்பு: 23 மார்ச் 1974) என்பவர் எசுப்பானிய நாட்டு திரைப்பட இயக்குநர் மற்றும் திரைக்கதை ஆசிரியர்ஆவார். இவர் ஹவுஸ் ஆப் வாக்சு (2005), ஆர்பன் (2009), மற்றும் தி ஷாலோசு (2016) ஆகிய திகில் படங்களையும், லியம் நீசன் தலைமையிலான திரில்லர் படங்களான அன்கினோவ்ன் (2011), நான்-ஸ்டாப் (2014), ரன் ஆல் நைட் (2015), மற்றும் தி கம்யூட்டர் (2018) ஆகிய படங்களையும் இயக்கியதற்காக அறியப்படுகிறார்.

## மேற்கோள்கள்

## வெளி இணைப்புகள்
* 

பகுப்பு:1974 பிறப்புகள்
பகுப்பு:வாழும் மக்கள்
பகுப்பு:திகில் திரைப்பட இயக்குநர்கள்
பகுப்பு:திரைப்படத் தயாரிப்பாளர்கள்
பகுப்பு:திரைப்பட இயக்குநர்கள்
பகுப்பு:திரைக்கதை ஆசிரியர்கள்
ஜோஸ் பாடில்கா

**ஜோஸ் பாடில்கா** () (பிறப்பு: ஆகஸ்ட் 1, 1967) இவர் ஒரு பிரேசில் நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் ரோபோகாப் போன்ற திரைப்படங்களை இயக்கியுள்ளார்.

## வெளி இணைப்புகள்
*
*Indiewire News

பகுப்பு:திரைப்பட இயக்குநர்கள்
பகுப்பு:வாழும் மக்கள்
பகுப்பு:1967 பிறப்புகள்
நெயில் பர்கர்

**நெயில் பர்கர்** () இவர் ஒரு அமெரிக்க நாட்டு திரைப்பட இயக்குநர் ஆவார். இவர் டைவர்ஜென்ட் போன்ற திரைப்படங்களை இயக்கியுள்ளார்.

## வெளி இணைப்புகள்
*
*''Variety'' Interview with Neil Burger
* Interview September 2008 The Lucky Ones http://sarahsbackstagepass.com/pages/interviews/neilBurger.html}

பகுப்பு:வாழும் மக்கள்
பகுப்பு:அமெரிக்கத் திரைப்பட இயக்குநர்கள்
பகுப்பு:1963 பிறப்புகள்
பகுப்பு:யேல் பல்கலைக்கழக முன்னாள் மாணவர்கள்
மார்க் வாட்டர்ஸ்

**மார்க் வாட்டர்ஸ்** () (பிறப்பு: ஜூன் 30, 1964 ) இவர் ஒரு அமெரிக்க நாட்டு திரைப்பட இயக்குநர் மற்றும் திரைக்கதையாசிரியர் ஆவார். இவர் வாம்பயர் அகாடமி போன்ற பல திரைப்படங்களை இயக்கியுள்ளார்.

## வெளி இணைப்புகள்
*

பகுப்பு:வாழும் மக்கள்
பகுப்பு:1964 பிறப்புகள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
இஸ்காட் வாஹ்

**'ஸ்காட் வாஹ்** () இவர் ஓர் அமெரிக்க நாட்டு திரைப்பட இயக்குநரும் திரைக்கதையாசிரியரும் ஆவார். இவர் நாவி SWCC, அக்ட ஒப் வலோர், நீட் போர் ஸ்பீட் போன்ற திரைப்படங்களைத் தயாரித்தும் இயக்கியும்  உள்ளார்.

## திரைப்படங்கள்

## வெளி இணைப்புகள்
* 
* Scott Waugh biography 

பகுப்பு:வாழும் மக்கள்
பகுப்பு:அமெரிக்கத் திரைப்படத் தயாரிப்பாளர்கள்
பகுப்பு:அமெரிக்கத் திரைப்பட இயக்குநர்கள்
கிறிஸ்டோபர் பி. லாண்டன்

**கிறிஸ்டோபர் பி. லாண்டன்** () (பிறப்பு: பிப்ரவரி 27, 1975) இவர் ஒரு அமெரிக்க நாட்டுத் திரைப்பட இயக்குநர், தயாரிப்பாளர் மற்றும் திரைக்கதையாசிரியர் ஆவார். இவர் பரானோர்மல் ஆக்டிவிட்டி போன்ற திரைப்பட தொடர்களை இயக்கியதன் மூலம் பரிசியமான இயக்குநர் ஆவார். இவர் முன்னாள் நடிகர், திரைக்கதையாசிரியர், தயாரிப்பாளர் மற்றும்  இயக்குநர் மைக்கேல் லாண்டனின் மகன் ஆவார் என்பது குறிப்பிடத்தக்கது.

## வெளி இணைப்புகள்
*

பகுப்பு:திரைப்பட இயக்குநர்கள்
பகுப்பு:வாழும் மக்கள்
பகுப்பு:1975 பிறப்புகள்
பகுப்பு:அமெரிக்க தொலைக்காட்சி எழுத்தாளர்கள்
பாக்கித்தான் தெகுரீக்கே இன்சாபு

thumbnail|கட்சி நிறுவனர்

**பாக்கித்தான் தெஹரீக்-எ-இன்சாஃப்**, பரவலாக ஆங்கில எழுத்துச் சுருக்கமான **பிடிஐ**, (*Pakistan Tehreek-e-Insaf*, ; *பாக்கித்தான் நீதிக்கான இயக்கம்*) முன்னாள் பாக்கிதானிய துடுப்பாட்டத் தலைவரும்  நன்கொடையாளருமான  இம்ரான் கானால் நிறுவப்பட்ட நடுமையான தேசியவாத, சமூகவாத அரசியல் கட்சி ஆகும்.  சமத்துவ, நவீன இசுலாமிய மக்களாட்சியிலமைந்த நலவாழ்வு அரசுக்காகப் போராடும் இக்கட்சி இருப்பு அமைப்பிற்கு எதிரான இயக்கமாகும்.  பாக்கித்தானில் மிக விரைவாக வளர்ந்துவரும் கட்சியாக இது உள்ளது. பாக்கித்தான் அரசியலில் குடும்ப வாரிசுகளால் இயக்கப்படாத ஒரே கட்சியாக  இது விளங்குகிறது. பாக்கித்தானிலும் உலகளவிலும்  10&nbsp;மில்லியனுக்கும் மேற்பட்ட உறுப்பினர்களைக் கொண்டிருக்கும் இக்கட்சி உறுப்பினர்களின் எண்ணிக்கைப்படி பாக்கித்தானின் மிகப்பெரும் கட்சியாக கருதப்படுகிறது. 2013இல் நடந்த தேர்தல் முடிவுகளின்படி  பிடிஐ  மூன்றாவது பெரிய கட்சியாக உள்ளது. மாநிலங்களில் பஞ்சாபிலும் கராச்சியிலும் இரண்டாவது பெரிய கட்சியாகவும் வடமேற்கு எல்லைப்புற மாகாணத்தில் முதன்மைக் கட்சியாகவும் விளங்குகிறது. தேர்தல் நாளன்று 7.5&nbsp;மில்லியன் மக்கள் வாக்களித்திருந்தனர். வடமேற்கு எல்லைப்புற மாகாணத்தின் கூட்டணி அரசில் முதன்மை பெற்றுள்ளது.

## மேற்சான்றுகள்

பகுப்பு:பாக்கித்தான் அரசியல் கட்சிகள்
சத்திராசு லட்சுமி நாராயணா

**சத்திராசு லட்சுமி நாராயணா** (*Sattiraju Lakshminarayana*) (திசம்பர்  15, 1933 – ஆகத்து  31, 2014), தொழில்முறையாக  **பப்பு** என்று அழைக்கப்பட்ட ஒரு   ஆந்திரத் திரைப்படத்துறை இயக்குநராவார். மேலும், இவர் ஒரு ஓவியர், வரைகலைஞரும் ஆவார். இந்திய கலை மற்றும் திரைப்படத்துறைக்கு இவர் ஆற்றிய பங்களிப்புக்காக 2013இல் இந்திய அரசு பத்மசிறீ விருது வழங்கியது. இவர் இரண்டு  தேசிய திரைப்பட விருதுகளும், ஐந்து மாநில நந்தி விருதுகளும், இரண்டு  தென்னிந்திய பிலிம்பேர் விருதுகள், 2012 ஆம் ஆண்டிற்கான தென் இந்திய பிலிம்பேர் வாழ்நாள் சாதனையாளர் விருதும் பெற்றுள்ளார்.

## மேற்கோள்கள்

## External links
*bapuartcollection.com Bapu's Official Website with an extensive art collection
*
*"Bapu: A Multifaceted Artist"- an article on Bapu

பகுப்பு:1933 பிறப்புகள்
பகுப்பு:2014 இறப்புகள்
பகுப்பு:தேசிய திரைப்பட விருது வென்றவர்கள்
பகுப்பு:தென்னிந்திய பிலிம்பேர் விருதுகளை வென்றவர்கள்
பகுப்பு:தெலுங்கு மக்கள்
பகுப்பு:மேற்குக் கோதாவரி மாவட்ட மக்கள்
பகுப்பு:பத்மசிறீ விருது பெற்ற கலைத் துறையினர்
பகுப்பு:தெலுங்குத் திரைப்பட இயக்குநர்கள்
லக்ன பொருத்தம்

லக்னம் என்பது ஜாதக கட்டத்தில் முதல் வீடாகும். லக்னத்தை பயன்படுத்தி பொருத்தம் பார்ப்பது **லக்ன பொருத்தம்** ஆகும். லக்னத்தை அடிப்படையாக கொண்டே மற்ற பதினோறு வீடுகள் கணிக்கிடபடுகின்றன. இவைகளே ஜாதகரின் பண்புகளையும், வாழ்க்கை நிலையையும் நிர்ணயிக்கின்றன. ஜாதகத்தை பொறுத்தவரை லக்னம் என்பது உயிராகவும், ராசி என்பது உடலாகவும் கருதப்படுகிறது.

லக்னம் என்பது சூரியனை பொருத்து அமைவது. ராசி மற்றும் நட்சத்திரம் என்பது சந்திரனை பொருத்து அமைவது. இதில் சூரியனே நிலையானது என்பதால் லக்னமே நிலையானது. ஒரு ராசி என்பது 2¼ நாள் இருப்பதாகும். ஆனால் லக்னம் என்பது இரண்டு மணி நேரம் இருப்பதாகும். இதனால் ராசியை கொண்டு பலன்கள் மற்றும் பொருத்தங்கள் பார்ப்பதை கட்டிலும் லக்னத்தை கொண்டு பலன்கள் மற்றும் பொருத்தங்கள் பார்ப்பது இன்னும் சிறப்பாகவும், துல்லியமாகவும் இருக்கும்.

ஜென்ம லக்னம் என்பது ஒருவர் பிறக்கும் போது சூரியன் எந்த ராசி மண்டலத்தில் உள்ளதோ அந்த ராசி மண்டலம் லக்னமாக செயல்படும். லக்னத்தை கொண்டே விதி என்னும் தசா புத்திகள் கணக்கிடப்படுகின்றன. லக்னம் என்பதே ஜாதகத்தின் முதல் கட்டமாகும், இதிலிருந்தே மற்ற பாவங்கள் கணக்கிடபட்டு ஜாதகரின் பலன்கள் நிர்ணயம் செய்யபடுகிறது. லக்னத்திற்கு மற்ற பதினோறு பாவங்களின் பண்புகளும் சிறிது உள்ளதால் லக்னத்திக்கே நாம் அதிக முக்கியத்துவம் கொடுக்க வேண்டும் என்பது சார ஜோதிடத்தின் அடிப்படை விதி. உதாரணமாக திருமணத்திற்கு உரிய வீடான ஏழாம் வீடு கெட்டு இருந்தாலும் லக்னம் சிறப்பாக இருந்தால் திருமண வாழ்க்கை பிரச்சனையாக இருக்காது.

ராசியை விட உயர்ந்த லக்னத்தை கொண்டு திருமண பொருத்தம் பார்ப்பது சிறப்பாக இருக்கும். ஜாதகர் தன் லக்னத்திற்கு தீமை செய்யும் 4, 6, 8, 12 லக்னம் இல்லாதவரை திருமணம் செய்தால் நன்மை ஏற்படும். இதில் 4ம் வீடு 30% பிரச்சனைகளை ஜாதகருக்கு தரும். நட்சத்திரத்தை கொண்டு பொருத்தம் பார்க்கும் முறையை போலவே இது லக்னத்தை கொண்டு பொருத்தம் பார்க்கும் முறையாகும். நமது லக்னத்தில் இருந்து மற்றவரின் லக்னம் 4, 6, 8, 12 என இருந்தால் பொருத்தம் இல்லை என கொள்ளவும். இது ஒரு ஒரு லக்னத்தை பொருத்தும் மாறுபடும்.

## மேற்கோள்கள்

பகுப்பு:சோதிடம்
காத்தவராயன் (2008 திரைப்படம்)

***காத்தவராயன்***  இயக்குநர் சலங்கை துரை இயக்கத்தில் 2008 ஆவது ஆண்டில் வெளியான ஒரு தமிழ்த் திரைப்படமாகும். ஸ்ரீகாந்த் தேவா இசையமைப்பில் உருவான இத்திரைப்படத்தில் கரண், விதிசா, வடிவேலு ஆகியோர் முதன்மைக் கதாபாத்திரத்தில் நடித்திருந்தனர்.

## கதைச் சுருக்கம்
ஒகேனக்கல் பகுதியில் சாராயம் காய்ச்சி விற்பனை செய்து வரும் கரன், அத்தொழிலை விட்டுவிட்டு பல போதை மருந்து கும்பலை காவல்துறையிடம் எப்படி பிடித்து கொடுக்கிறார் என்பதே இப்படத்தின் கதையாகும்.

## நடிகர்கள்
* கரண் - காத்தவராயன்
* விதிசா - மாலதி
* வடிவேலு - 'கந்துவட்டி' கருப்பு
* இராதா

## வெளியீடு
2008 ஆவது ஆண்டில் வெளியான இத்திரைப்படம் எதிர்பார்த்த அளவிற்கு வெற்றியைப் பெறவில்லை. வட்டிக்குப் பணம் கொடுத்துவிட்டு அவர்களிடம் இருந்து பணத்தைத் திரும்ப வாங்கமுடியாமல் அனைவரிடமும் ஏமாறுகிறார். இத்திரைப்படத்தின் இசையைப் பற்றி சொல்வதற்கு ஒன்றுமில்லை என சிபி விமர்சனம் செய்தது."

## பாடல்கள்
இத்திரைப்படத்திற்கு ஸ்ரீகாந்த் தேவா இசையமைத்துள்ளார்.

## விருதுகள்
இத்திரைப்படத்தில் தனது சிறப்பான நகைச்சுவை நடிப்பை வெளிப்படுத்திய நடிகர் வடிவேலு சிறந்த நகைச்சுவை நடிகருக்கான தமிழக அரசின் விருதை வென்றார். இது இவர் வென்றுள்ள ஐந்தாவது தமிழக அரசின் விருதாகும்.

## மேற்கோள்கள்

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சிறீகாந்து தேவா இசையமைத்த திரைப்படங்கள்
பகுப்பு:வடிவேலு நடித்த திரைப்படங்கள்
இஷ்டகா மடம், கும்பகோணம்

**இஷ்டகா மடம்** கும்பகோணத்தில் இருந்த மடங்களில் ஒன்றாக குறிப்பிடப்படுகிறது. ஆனால் இம் மடம் இருந்ததற்கான சான்றுகள் தற்போது கும்பகோணத்தில் எங்கும் காணப்பெறவில்லை.

## இருப்பிடம்
தமிழ்நாட்டில் தஞ்சாவூர் மாவட்டம், கும்பகோணத்தில் உள்ள மடங்களில் ஒன்றாக இஷ்டகா மடம் குறிப்பிடப்பட்டுள்ளது.

## 15ஆம் நூற்றாண்டு
இந்த மடம் கும்பகோணத்தில் கி.பி.15ஆம் நூற்றாண்டில் இருந்ததாகக் கூறப்படுகிறது. இம்மடத்தைச் சேர்ந்த ஸ்ரீபுருஷோத்தமபாரதி ஸ்ரீபாதங்கள் என்பவர் நன்னிலம் வட்டம் கூத்தாநல்லூரில் உள்ள சரசுவதி தேவிக்குக் கொடையளித்துள்ளார். கூத்தாநல்லூர் என்று தற்போது அழைக்கப்படும் இக்கூத்தனூரே ஒட்டக்கூத்தர் ஊர் என்ற ஒரு கருத்தும் உண்டு.

## தற்போதைய நிலை
கும்பகோணத்தில் சங்கர மடம், மௌனசுவாமி மடம்,வீர சைவ மடம் மற்றும் விஜேந்திரசுவாமி மடம் ஆகிய மடங்கள் தற்போது உள்ளன. இஷ்டகா மடம் இருந்ததற்கான சான்று தற்போது கும்பகோணத்தில் எங்கும் காணப்பெறவில்லை.

## மேற்கோள்

பகுப்பு:மடங்கள்
பகுப்பு:சைவ சமயத் திருமடங்கள்
பகுப்பு:கும்பகோணத்திலுள்ள மடங்கள்
தவாங்

**தவாங் நகரம்** (, ) வடகிழக்கு இந்தியாவில் உள்ள அருணாசலப் பிரதேச மாநிலத்தில் உள்ள நகரம் ஆகும்.  இது சராசரியாக கடல் மட்டத்தில் இருந்து ஏறக்குறைய 3,048 மீட்டர் உயரத்தில் அமைந்துள்ளது. இப்பிரதேசத்தை திபெத்தின் தென்பகுதி என சீன அரசும், அருணாசலப் பிரதேசத்தின் பகுதி என இந்திய அரசும் கூறிவருகின்றன. முன்னர் இது மேற்கு காமெங் மாவட்டத்தின் தலைமையகமாக இருந்தது. பின்னர் தவாங் மாவட்டம் உருவாக்கப்பட்டதால் தற்போது தவாங் மாவட்டத்தின் தலைமையகமாக உள்ளது. தவாங் நகரம், மாநிலத் தலைநகரான இட்டநகருக்கு வடமேற்கே 447 கிலோ மீட்டர் தொலைவிலும்; கவுகாத்திக்கு வடக்கே 440 கிலோ மீட்டர் தொலைவிலும்;  தேஜ்பூருக்கு வடமேற்கே 330.7  கிலோ மீட்டர் தொலைவிலும் உள்ளது.  இந்நகரத்தின் இந்திய-சீனா எல்லைப்பகுதியில் இமயமலையில் பூம் லா கணவாய் உள்ளது.
## மக்கள் தொகை
2011 ஆம் ஆண்டில் மேற்கொள்ளப்பட்ட மக்கள் தொகைக் கணக்கெடுப்பின்படி இதன் மக்கள்தொகை 11,202 ஆகும்.
## இதனையும் காண்க
*பூம் லா கணவாய் 
## மேற்கோள்கள்

பகுப்பு:தவாங் மாவட்டம்
பகுப்பு:அருணாசலப் பிரதேசத்திலுள்ள ஊர்களும் நகரங்களும்
பகுப்பு:இந்தியாவில் உள்ள மலை வாழிடங்கள்
தஞ்சாவூர் வீணை

**தஞ்சாவூர் வீணை** தமிழ்நாட்டின் தஞ்சாவூரில் உருவாக்கம் பெறும் வீணையாகும். தஞ்சாவூர் கலைத்தட்டைப்  போலவே தஞ்சாவூர் வீணையும் தஞ்சாவூரின் தனிச்சிறப்புகளில் ஒன்றாக உள்ளது.

## வரலாறு
17ஆம் நூற்றாண்டில் தஞ்சாவூரை ஆண்ட இரகுநாத மன்னர் காலத்தில் முதன்முதலில் இவ்வீணை செய்யப்பட்டது. ஆகவேதான் தஞ்சாவூர் வீணை என்றும் இரகுநாத வீணை என்றும் பெயர்பெற்றது.

## இருவகை வீணை
தஞ்சாவூரில் இரண்டு வகையான வீணைகள் தயாரிக்கப்படுகின்றன. ஒன்று, ஒரே மரத்துண்டில் குடம், தண்டி, யாளியின் தலை ஆகிய பாகங்களைச் செதுக்கிச் செய்யப்படும் ’ஏகாண்ட வீணை’யாகும். மற்றொன்று குடம், தண்டி, யாளியின் தலை ஆகியவற்றைத் தனித்தனியே செய்து ஒன்றாகப் பொருத்தி செய்யப்படும் ’ஒட்டு வீணை’ அல்லது ’சாதா வீணை’யாகும்.

## உருவாக்கம்
தஞ்சாவூர் வீணை பலா, வாகை மரங்களில் செய்யப்படுகிறது. எனினும் பலா மரமே, வீணை செய்யும்போது செதுக்குவதற்கும், இழைப்பதற்கும் எளிதானதாகும். பண்ருட்டியிலிருந்து பலாமரங்கள் வாங்கப்படுகின்றன. பண்ருட்டியின் மண் வளம் பலாமரம் வளர ஏற்றதாக உள்ளதால் அங்கு அதிகமாக பலா வளர்க்கப்படுகிறது. அருகிலுள்ள கிராமங்களில் பலா மரம் கிடைத்தாலும் வாங்கி வீணை செய்கின்றார்கள். மீன், மடியல், படகு போன்ற வெவ்வேறு வடிவங்களில் வீணைகள் செய்யப்பட்டு வந்துள்ளன என்பதை அருங்காட்சியங்களில் வைக்கப்பட்டுள்ள வீணைகள் வாயிலாக அறிந்துகொள்ள முடிகிறது.  கடினமான வேலையாகிய குடம், தண்டி, யாளித் தலை செய்வது போன்ற பணிகளை ஆண்கள் மேற்கொள்கின்றனர். சுமார் 15 வருடங்களுக்கு முன் மான் கொம்பினை இழைத்து குடத்திலும் தண்டியிலும் ஒட்டி பூ வேலைப்பாடுகள் செய்துவந்துள்ளனர். தற்போது நவீன தொழில் நுணுக்க வேலைப்பாடுகள் செய்வதால் பிளாஸ்டிக் அட்டையை ஒட்டி பூ வேலைப்பாடுகள் செய்து வருகின்றனர்.

## நம்பிக்கை
நல்ல நேரம் பார்த்து குல தெய்வமான காமாட்சியம்மனை வணங்கி வீணை செய்யும் பணி ஆரம்பிக்கப்படுகிறது. இதனால் குறைகள் இல்லாமல் நல்ல முறையில் வீணை செய்யமுடியும் என வீணையைத் தயாரிப்பவர்கள் நம்புகின்றனர். பல்வேறு சிறப்புகள் நிறைந்த வீணை தயாரிக்கும் தொழிலில் தற்போது ஈடுபட்டுள்ளவர்களின் வாரிசுகள்கூட ஈடுபடவில்லை என்பதால், தஞ்சாவூருக்குப் பெருமை சேர்க்கும் இத்தொழிலின் எதிர்காலம் கேள்விக்குறியாக மாறியுள்ளது. எனினும் வேறு யாராவது இத்தொழிலைத் தொடர்ந்து கொண்டு செல்ல வாய்ப்புள்ளது என்ற நம்பிக்கையும் உள்ளது.

## புவிசார் குறியீடு
மெல்லிசைக் கருவிகளான வீணை, மிருதங்கம், தபேலா, தம்புரா போன்றவை தஞ்சாவூரில் செய்யப்படுகின்றன. தஞ்சாவூர் வீணை புவிசார் குறியீடு பெற்றதாகும்.

## மேற்கோள்கள்

பகுப்பு:இசைக்கருவிகள்

பகுப்பு:புவிசார் குறியீடு பெற்ற தமிழ்நாட்டுப் பொருட்கள்
அழகிரி விசுவநாதன்

**அழகிரி விசுவநாதன்** (*Alagiri Viswanathan*; மார்ச் 2, 1931 - திசம்பர் 23, 2018) தமிழக மூத்த எழுத்தாளர் ஆவார். இவர் கடந்த 60 ஆண்டுகளுக்கும் மேலாக இலக்கியப் பணி செய்து வந்தவர். இரயில்வேத் துறையில் பணியாற்றி ஓய்வுபெற்ற பின்னரும், தொடர்ந்து எழுதிக்கொண்டிருந்தார்.

## பிறப்பு
அழகிரி விசுவநாதன் மார்ச் 2, 1931 இல் தஞ்சாவூரில் பிறந்தார். இவரின் பெற்றோர் அழகிரிசாமி - சீதாலட்சுமி அம்மாள் ஆகியோர் ஆவார்.

## எழுத்துப்பணி
இவருடைய எழுத்து பொன்விழா கண்டதாகும். இவருடைய முதல் சிறுகதை 1955 ஆம் ஆண்டு வெளிவந்தது. அதற்குப் பிறகு தமிழகத்தின் அனைத்து இதழ்களிலும் 200க்கும் மேற்பட்ட சிறுகதைகள் எழுதியுள்ளார். இவர் வெளியிட்டுள்ள நூல்களில் சிறுகதை, கவிதை, புதினம், நாடகம் போன்றவை அடங்கும்.

## பெற்ற விருதுகள்
# சிறுகதைச்செம்மல் (மூத்த குடிமக்கள் பேரவை, தஞ்சாவூர், 2000)
# இலக்கிய மாமணி (தமிழ்நாடு மூத்த குடிமக்கள் பேரவைகளின் கூட்டமைப்பு, தஞ்சாவூர் 2013)

## எழுதியுள்ள நூல்கள்

### அழகுமலைப் பதிப்பகம், தஞ்சாவூர் வெளியீடுகள்
# ஆயிரம் ரூபாய் நோட்டு (சிறுகதைகள்)
# கமலி (நாவல்) http://tamil.webdunia.com/miscellaneous/literature/magazine/1001/18/1100118061_1.htm
# இந்த எறும்புகள் (கவிதைகள்)
# அந்தி வானம் (மறுபதிப்பு) (நாவல்) 
# மறதி வாழ்க (நாடகங்கள்)
# தமிழ் மொழி சீர்திருத்தம் வேண்டும்
# கண்ணெதிரே ஒரு மோகினிப் பிசாசு

### பிற பதிப்பகங்கள்
# நன்றிக் கடன் (சிறுகதைகள்) (கங்கை புத்தக நிலையம், சென்னை) http://tamilnool.com/keyboard_search/field_list.php?field=Author&q=%E0%AE%85%E0%AE%B4%E0%AE%95%E0%AE%BF%E0%AE%B0%E0%AE%BF%20%E0%AE%B5%E0%AE%BF%E0%AE%9A%E0%AF%81%E0%AE%B5%E0%AE%A8%E0%AE%BE%E0%AE%A4%E0%AE%A9%E0%AF%8D 
# இரயிலே நில்லு (சிறுகதைகள்) (குமரி பதிப்பகம், நாகப்பட்டினம்)
# அப்பா இது நியாயமா (சிறுகதைகள்) (கிரிஜா பதிப்பகம், தஞ்சாவூர்) http://connemara.tnopac.gov.in/cgi-bin/koha/opac-search.pl?q=au:%E0%AE%85%E0%AE%B4%E0%AE%95%E0%AE%BF%E0%AE%B0%E0%AE%BF%20%E0%AE%B5%E0%AE%BF%E0%AE%9A%E0%AF%81%E0%AE%B5%E0%AE%A8%E0%AE%BE%E0%AE%A4%E0%AE%A9%E0%AF%8D

## உசாத்துணை
*மொய்க்கும் முகங்கள், தஞ்சாவூர்க்கவிராயர், நக்கீரன், 1.6.2013 

## மேற்கோள்கள்

பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:1931 பிறப்புகள்
பகுப்பு:தஞ்சாவூர் மாவட்ட மக்கள்
பகுப்பு:2018 இறப்புகள்
ஜாட் இன மக்கள்

**ஜாட் இன மக்கள்** வட இந்தியாவிலும், பாக்கிஸ்தானிலும் வாழும் மக்கள் ஆவர். இந்திய இட ஒதுக்கீட்டு அமைப்பின்படி பிற்படுத்தப்பட்ட இனத்தவராகக் கருதப்படுகின்றனர்.
 
இவர்களில் பலர் இந்து, இசுலாமிய, சீக்கிய மதங்களைப் பின்பற்றுகின்றனர். இவர்கள் அரியானா, பஞ்சாப், இராச்சசுத்தான், உத்தரப் பிரதேசம் ஆகிய இந்திய மாநிலங்களிலும், சிந்து, பஞ்சாப் ஆகிய மாகாணங்களிலும் வாழ்கின்றனர்.

## சான்றுகள்

## வெளி இணைப்புகள்

* 

பகுப்பு:இனக்குழு வார்ப்புருக்கள்
பகுப்பு:இந்திய இனக்குழுக்கள்
பகுப்பு:பாக்கித்தானியர்கள்
தமன் சிங்

**தமன் சிங்** என்பவர் ஒரு இந்திய எழுத்தாளர். இவர் இந்திய முன்னாள் பிரதம மந்திரி (தலைமையமைச்சர்) மன்மோகன் சிங்கின் இரண்டாம் மகள் ஆவார். தில்லி சுடிபன் கல்லூரியில் பயின்று பட்டம் பெற்றார்.

'ஸ்டிரிக்லி  பெர்சனல்-மன்மோகன் சிங் அண்ட் குர்சரண்' (Strictly Personal—Manmohan & Gursharan) என்னும் பெயரில் தம் தந்தை மன்மோகன் சிங்கின் வரலாற்றை எழுதியுள்ளார். மன்மோகன் சிங் அரசியலுக்குப் பொருத்தமற்றவர் என்றும் சூழ்ச்சியும் தந்திரமும் அவருக்குக் கை வரவில்லை என்றும் அந்தப் புத்தகத்தில் எழுதியுள்ளார்.

## எழுதிய நூல்கள்
*Nine by Nine
*Last Frontier: People and Forests in Mizoram
*The Sacred  Grove 
*Denial
*Strictly Personal—Manmohan & Gursharan

## உசாத்துணை
* மருத்துவக் கல்லூரியில் சேர்ந்து விலகிய மன்மோகன் சிங்-தினமணி, ஆகஸ்டு 10, 2014
* மன்மோகன் சிங் விரைவில் சுயசரிதை எழுதுவார்-தி இந்து (தமிழ்)

## மேற்கோள்கள்

பகுப்பு:இந்திய எழுத்தாளர்கள்
பகுப்பு:வாழும் மக்கள்
ஆயிசா (நூல்)

**ஆயிசா** என்பது இரா. நடராசன் எழுதி 2011-இல் வெளியான ஒரு சிறுகதை ஆகும். இந்நூல் ஒரு விஞ்ஞான நூலின் முன்னுரையின் தமிழ் மொழிபெயர்ப்பாகும். இந்நூலை பாரதி புத்தகாலயம் வெளியிட்டுள்ளது.
ஆயிஷா (நூல்). ஒரு விஞ்ஞான நூலுக்கு அதன் ஆசிரியை எழுதிய முன்னுரை என்று குறிப்பிடப்பட்டு இச்சிறுகதை தொடங்குகிறது..

## உள்ளடக்கம்
இந்நூலில் ஆயிசா எனும் சிறுமி தன்னுடைய அறிவியல் ஆர்வத்தின் காரணமாக, ஆசிரியர்களிடம் கேள்விகள் பல கேட்பதும், அதனைக் குறித்து ஆசிரியர்கள் மகிழ்வுறாமல் அவளை அடக்கி வைப்பதும் விவரிக்கப்படுகிறது. பின் ஆயிசா பரிச்சாயத்தமான செய்யும் முயற்சியில் இறந்துவிடுவதும், அதன் பிறகு அவளின் ஆசிரியை மனம் திருந்தி மாணவர்களுக்கு விஞ்ஞானத்தினை அணுகுவது பற்றியும் குறிப்பிடப்பட்டுள்ளது.

## ஆதாரங்களும் மேற்கோள்களும்


## வெளி இணைப்புகள்

பகுப்பு:இரா. நடராசன் நூல்கள்
பகுப்பு:பாரதி புத்தகாலய நூல்கள்
மஃகிமபட்டா

**மஃகிமபட்டா** என்பவர் சமசுகிருதக் கவிஞர் ஆவார். இவர் முற்காலத்தில் காஷ்மீரில் வாழ்ந்தார். உயர்ந்த நடையிலான இலக்கணத்தைக் கொண்ட கவிதைகளைப் பற்றி மாற்றுக் கருத்தைக் கொண்டவர்.
இவர் வியக்தி விவேகா என்ற நூலை எழுதியுள்ளார்.

## சான்றுகள்

பகுப்பு:கவிஞர்கள்
திருவனந்தபுரம் பொறியியல் கல்லூரி

**திருவனந்தபுரம் பொறியியல் கல்லூரி** என்னும் கல்லூரி கேரளத்தின் தலைநகரான திருவனந்தபுரத்தில் அமைந்துள்ளது. 1939-ஆம் ஆண்டில், சித்திரைத் திருநாள் பாலராம வர்மாவின் ஆட்சியில் இருந்த திருவிதாங்கூர் மாகாணத்தில் நிறுவப்பட்டது.

## அமைவிடம்
இது சீகாரியத்திற்கு அருகிலுள்ள குளத்தூரில் அமைந்துள்ளது. திருவனந்தபுரம் மத்திய தொடருந்து நிலையத்தில் இருந்து 13 கி.மீ தொலைவில் உள்ளது. 

இந்தியாவில் பசுமையான வளாகங்களைக் கொண்டுள்ள கல்லூரிகளில் இதுவும் ஒன்று. 

## துறைகள்
### இளநிலை

### முதுநிலை

## வசதிகள்
* உள்ளரங்க விளையாட்டுத் திடல்
* திறந்தவெளி திரையரங்கம்
* தொழில்நுட்ப நூலகம்
* உணவகங்கள்

## மேற்கோள்கள்

## இணைப்புகள்

*அதிகாரப்பூர்வ இணையதளம்

பகுப்பு:கேரள பொறியியல் கல்லூரிகள்
பகுப்பு:திருவனந்தபுரம் மாவட்டம்
திராவிட மகாஜன சபை

**திராவிட மகாஜன சபை** என்பது திராவிட இயக்கத்தை தோற்றுவித்தவரான அயோத்தி தாசர் என்பவரால் கி.பி. 1891தொடங்கப்பட்டது. அயோத்தி தாசர் 1885 ஆண்டிலேயே திராவிட பாண்டியன் என்னும் இதழைத் தொடங்கினார். அவர் கி.பி. 1886ஆம் ஆண்டில் இந்துக்களில் தீண்டத்தகாதவர்கள் எனப்பட்டவர்கள் இந்துக்கள் அல்லாதவர்கள் என்றார். அவர்கள் யாரும் சாதியற்ற திராவிடர்கள் என்னும் கருத்தையும் முன்வைத்தார். இதனால் இவர் திராவிட கருத்தியலின் முன்னோடி என அறியப்பட்டார். திராவிட மகாஜன சபையை நிறுவி திராவிட அரசியலைத் தொடங்கி வைத்ததால் திராவிட அரசியலின் முன்னோடி எனவும் கூறப்படுகிறார்.

## மேற்கோள்கள்

பகுப்பு:திராவிட இயக்கம்
ஜோன் மூரே

**ஜோன் மூரே** () இவர் ஒரு அயர்லாந் நாட்டு திரைப்பட இயக்குநர், தயாரிப்பாளர் மற்றும் திரைக்கதையாசிரியர் ஆவார். இவர் மேக்ஸ் பேனே, தி ஓமன், டை ஹார்ட் 5 போன்ற திரைப்படங்களை இயக்கியுள்ளார்.

## வெளி இணைப்புகள்

* 

பகுப்பு:திரைப்பட இயக்குநர்கள்
பகுப்பு:வாழும் மக்கள்
பகுப்பு:1970 பிறப்புகள்
பார்க் சான்-வூக்

**பார்க் சான்-வூக்** () (பிறப்பு: ஆகஸ்ட் 23, 1963) இவர் ஒரு தென் கொரிய நாட்டு திரைப்பட இயக்குநர், தயாரிப்பாளர் மற்றும் திரைக்கதையாசிரியர் ஆவார். இவர் திர்ஸ்ட், இஸ்டோக்கர் போன்ற பல திரைப்படங்களை தயாரித்து மற்றும் இயக்கியுள்ளார்.

## வெளி இணைப்புகள்

* 
* 
* Park Chan-Wook to make korean horror Movie using only iPhone  at Korean Horror Movies
* Park Chan-wook: monographic website (Italian & English)
* Cineseoul profile  (Korean)
* HanCinema Director Page
* Park Chan-wook at FEARnet
* SuicideGirls interview with Park Chan-wook by Daniel Robert Epstein
* July 2009 Interview with Park Chan-wook  at the *Korea Society* (Audio)

## மேற்கோள்கள்

பகுப்பு:தென் கொரியத் திரைப்படத் தயாரிப்பாளர்கள்
பகுப்பு:தென் கொரியத் திரைப்பட இயக்குநர்கள்
பகுப்பு:தென் கொரியத் திரைப்பட திரைகதையாசிரியர்கள்
பகுப்பு:தென் கொரியத் திரைப்பட திரைப்பட திறனாய்வாளர்கள்
பகுப்பு:1963 பிறப்புகள்
பகுப்பு:வாழும் மக்கள்
பகுப்பு:ஆசிய திரைப்படத் தயாரிப்பாளர்கள்
பகுப்பு:திகில் திரைப்பட இயக்குநர்கள்
யோசுவா மைக்கேல் ஸ்டேர்ன்

**யோசுவா மைக்கேல் ஸ்டேர்ன்** () இவர் ஒரு திரைப்பட இயக்குநர் மற்றும் திரைக்கதையாசிரியர் ஆவார். இவர் ஜோப்ஸ் போன்ற திரைப்படங்களை இயக்கியுள்ளார்.

## வெளி இணைப்புகள்
*

பகுப்பு:வாழும் மக்கள்
பகுப்பு:1961 பிறப்புகள்
பகுப்பு:அமெரிக்கத் திரைப்பட இயக்குநர்கள்
கோவிந்த தீட்சிதர்

**கோவிந்த தீட்சிதர்** (1515 - 1635) தஞ்சையை ஆண்ட நாயக்க அரசர்களான செவ்வப்ப நாயக்கர், அச்சுதப்ப நாயக்கர், இரகுநாத நாயக்கர் ஆகிய மூவருக்கும் ஆசானாகவும் ஆலோசகராகவும் இருந்தவர். இவரைச் சிறப்பிக்கும் வகையில் இரகுநாத நாயக்கர் ‘கோவிந்தய்யா’ என்று தமிழில் பெயர் பொறிக்கப்பட்டக் காசுகளை வெளியிட்டார். கோவிந்த தீட்சிதர் தஞ்சாவூரில்
பல கோயிற் பணிகளைச் செய்துள்ளார். சதுர்தண்டி பிரகாசிகா  என்ற இசை நூலை எழுதிய கர்நாடக இசைக்கலைஞரான வெங்கடமகி இவரது மகனாவார்.  

## அமைச்சர்
சேவப்ப நாயக்கர், அச்சுதப்ப நாயக்கர், இரகுநாத நாயக்கர் எனும் மூன்று தஞ்சை மன்னர்களுக்கும் மதியமைச்சராக, அறிவுசார்ந்த ஆசிரியராக, பெரும்புலவராகத் திகழ்ந்தவர் கோவிந்த தீட்சிதர் ஆவார். 

## பணிகள்
பட்டீச்சரத்துக்கு அருகில் உள்ள கோவிந்தகுடி எனும் ஊரில் கோவில் ஒன்று எடுப்பித்தார். குடி என்பது தெலுங்கில் கோயிலைக் குறிக்கும் சொல்லாகும். சேவப்ப நாயக்கர் காலம் வரை சிங்கரசன்பாளையம் எனும் பெயரில் திகழ்ந்த இவ்வூர் அச்சதப்ப நாயக்கர் காலத்தில்தான் கோவிந்தகுடி எனும் பெயர் மாற்றம் பெற்றது. இவ்வூரிலிருந்து தான் தினம் பல்லக்கில் தஞ்சை சென்று அரசு அலுவல்களைக் கவனித்ததாகவும், இவரால் பட்டீச்சரம் தேனுபுரீஸ்வரர் கோயில், திருப்பாலைத்துறை பாலைவனநாதர் கோயில், கும்பகோணம் கும்பேசர் கோயில், திருநாகேசுவரம் நாகநாதசுவாமி கோயில் போன்றவை மிகவும் சிறப்பும் ஆக்கமும் பெற்றதாகவும் இலக்கியம் மற்றும் கல்வெட்டுச் செய்திகளால் அறியமுடிகிறது. திருப்பாலைத்துறை கோயில் கோபுரம், திருப்பாலைத்துறை நெற்சேமிப்புக்கிடங்கு, கும்பகோணம் கும்பேசர் கோயிலின் புதிய சன்னதிகள், இராஜகோபுரம், கும்பகோணம் இராமசுவாமி கோயில், புராதன வேத கல்விச்சாலை, ராஜா வேத காவ்ய பாடசாலை, இவையெல்லாம் தீட்சிதரின் முயற்சியில் வந்தவையாகும். மகாமகக் குளத்தைச் சுற்றி இருந்த மணல் சேற்றுப்பகுதிகளை நீக்கி, தூய்மைப்படுத்தி, குளத்தின் உள்ளே ஏறி இறங்க வசதியாக படித்துறைகளை அமைத்தவர். அதன் மேல் தளத்தில் மகாமகக் குளத்தைச் சுற்றிலும் பதினாறு மண்டபங்களையும் கட்டினார். அதன் நினைவாக ஒவ்வொன்றின் அருகிலும் பதினாறு சிவன் கோயில்களைச் சிறியதாக அழகுற வடிவமைத்தார். இன்று நாம் காணுகின்ற மகாமகக்குளத்தின் அழகுக்கும், கலை நேர்த்திக்கும், சுந்தர அழகில் சொக்க வைக்கும் சுற்று மண்டபங்களின் எழில் தோற்றத்துக்கும் கோவிந்த தீட்சிதர் முக்கியக் காரணமாய் இருந்தார். 

## நூல்கள்
இவர் இயற்றிய நூல்களில் தற்போது கிடைப்பன “கௌமாரிலதர்சனம்“, “ஸங்கீத ஸுதா“ என்பவையாகும். சமசுகிருதம், தமிழ், தெலுங்கு முதலிய பல மொழிகளிலும் வித்தகராய்த் திகழ்ந்த இவரது தமிழார்வத்துக்கு சான்றாக இவர் வடமொழியில் இருந்த பஞ்சநதீசுவர புராணத்தைத் தமிழில் கி.பி.1605இல் மொழிபெயர்த்ததைக் கூறலாம். 

## மேற்கோள்கள்

## வெளியிணைப்புகள்
*கோவிந்த தீட்சிதரும் மகாமகக் குளமும்!-தினமலர், கோயிலகள் தளம், மே 4, 2012

பகுப்பு: தமிழ்ப் புலவர்கள்
பகுப்பு:1515 பிறப்புகள்
பகுப்பு:1635 இறப்புகள்
திருநீர்மலை நீர்வண்ணப்பெருமாள் கோயில்

**திருநீர்மலை நீர்வண்ணப்பெருமாள் கோயில்** தமிழ்நாட்டின் சென்னையின் திருநீர்மலை பேரூராட்சியில் அமைந்த திவ்வியதேச தலமாகும். இங்கு பெருமாள் நீர்வண்ணராக அடிவாரத்தில் அருள் புரிகின்றார். மலைமீது ரங்கநாதராகவும், உலகளந்தவராகவும், நரசிம்மராகவும் சேவை சாதிக்கின்றார். திருமங்கை ஆழ்வாரால் மங்களாசாசனம் செய்யப்பெற்ற தலமாகும்.

## மேற்கோள்கள்

## படத்தொகுப்பு


File:Tiruneermalairajagopura1.jpg|மலையடிவாரக்கோயில், ராஜகோபுரம்
File:Tiruneermalaiinnermandapa2.jpg|மலையடிவாரக்கோயில், மண்டபம்
File:Tiruneermalaivimanaofdeity3.jpg|மலையடிவாரக்கோயில், மூலவர் சன்னதி
File:Tiruneermalaihilltempleentrance4.jpg|மலைக்கோயில், நுழைவாயில்
File:Tiruneermalaihilltemplemandapa5.jpg|மலைக்கோயில், மண்டபம்
File:Tiruneermalaihilltempledwajasthamba6.jpg|மலைக்கோயில், கொடி மரம்
File:Tiruneermalaihilltempleprakara7.jpg|மலைக்கோயில், திருச்சுற்று




 

பகுப்பு:108 திவ்ய தேசங்கள்
*
குமார வியாசர்

**குமார வியாசர்** என்பவர் கன்னடக் கவிஞர் ஆவார். இவரது இயற்பெயர் நாரணப்பா என்பதாகும். கன்னடத்தில் மகாபாரதத்தை எளிய நடையில் மொழிபெயர்த்துள்ளார்.

## வாழ்க்கைக் குறிப்பு
இவர் கர்நாடகத்தின் கதக் நகரத்திற்கு அருகிலுள்ள கோளீவாடு என்னும் ஊரில் பிறந்தவர். விஜயநகரத்தை ஆண்ட முதலாம் தேவராயரிடம் கணக்கராக இருந்தவர் இவர் தந்தை.

## ஆக்கங்கள்
இவர் கர்ணாட பாரத கதாமஞ்சரி என்ற நூலை எழுதினார். இதற்கு கதக்கின் மகாபாரதம் என்று பொருள். இதை *கதுகின பாரத*, *கன்னட பாரத*, *வியாச பாரத* என்றும் குறிப்பிடுவர்.
*ஐராவத* என்ற நூலையும் எழுதியுள்ளார்.

## சான்றுகள்
* குமார வியாசர் (ஆங்கிலத்தில்)

பகுப்பு:கன்னடக் கவிஞர்கள்
பகுப்பு:இந்திய மொழிபெயர்ப்பாளர்கள்
இந்துக் கோவில்

**இந்துக் கோயில்** (சமசுகிருதம்: मन्दिर , (प्रासाद means palace ) கடவுளரின் இல்லமாகும். இங்குள்ள கட்டமைப்பும் வெளியிடமும் மனிதர்களையும் கடவுள்களையும் ஒருங்கிணைக்கும் வண்ணம் இந்து சமய தத்துவங்களையும் கருத்துக்களையும் சின்னங்கள் மூலமாக வெளிப்படுத்தும் வடிவமைப்பில் அமைக்கப்பட்டுள்ளன. இந்துக் கோயில், ஜார்ஜ் மிசெல் கூற்றுப்படி, மாயை சூழ் உலகிலிருந்து ஞானமும் உண்மையுமான உலகிற்கு பயணிக்க தூண்டுமாறு அமைந்துள்ளது.

இந்துக் கோயிலின் கட்டமைப்பும் சின்னங்களும் வேதம்சார் ஆகமங்களின்படி அமைக்கப்படுகின்றன. இந்து தத்துவத்தின் அனைத்துக் கூறுகளும் - நல்லன, அல்லன மற்றும் மனிதம் தவிர காலச்சக்கரத்தின் சுழற்சியையும் வாழ்வியல் கூறுகளையும் - மேலும் இந்து சமய அடையாளமாக அறம், காமம், பொருள், வீடுபேறு, கர்மாக்களைச் சித்தரிக்கும் சின்னங்களையும் இந்துக் கோயில் உள்ளடக்கி உள்ளது.

## இந்துக் கோயில்களின் வகைகள்
கரக்கோயில், ஞாழற் கோயில், கொகுடிக் கோயில், இளங்கோயில், மணிக்கோயில், ஆலக்கோயில் என ஆறுவகையான கோயில்கள் உள்ளன. 

பெருக்காறு சடைக்கணிந்த பெருமான் சேரும்
பெருங்கோயில் எழுபதினோ டெட்டு மற்றும்
கரக்கோயில் கடிபொழில்சூழ் ஞாழற் கோயில்
கருப்பறியல் பொருப்பனைய கொகுடிக் கோயில்
இருக்கோதி மறையவர்கள் வழிபட் டேத்தும்
இளங்கோயில் மணிக்கோயில் ஆலக் கோயில்
திருக்கோயில் சிவனுறையும் கோயில் சூழ்ந்து
தாழ்ந்திறைஞ்சத் தீவினைகள் தீரு மன்றே - திருஅடைவு திருத்தாண்டம் - திருநாவுக்கரசர் 
 இந்த கோயில் வகையைப் பற்றி திருநாவுக்கரசு சுவாமிகள் தன்னுடைய திருஅடைவு திருத்தாண்டத்தில் குறிப்பிட்டுள்ளார்.

## மேற்சான்றுகள்

பகுப்பு:சமய வழிபாட்டிடங்கள்